Raġel jindarab gravi wara li waqa' żewġ sulari f'Għawdex Raġel ndarab gravi f'inċident li seħħ aktar kmieni għall-ħabta tad-9:30 a.m fi Triq ix-Xagħri fix-Xagħra Għawdex. Minn investigazzjonijiet li saru rriżulta li r-raġel mill-Ghana u li jirrisjedi f'Marsalforn waqa' madwar żewġ sulari u ġie f'qiegħ ta' pixxina vojta. Fil-post issejħet ambulanza li ħadet lir-raġel lejn l-Isptar Ġenerali ta' Għawdex għall-kura. L-investigazzjonijiet tal-Pulizija għadhom għaddejjin.